–Немагчыма апісаць словамі той аб’ём ведаў, атрыманы за час нашай вучэбнай паездкі, шмат новых ідэй, уражанняў, натхнення, а галоўнае − неацэннага досведу замежных калег, пасля зносін з якімі пачынаеш ганарыцца абранай прафесіяй. Я абавязкова паспрабую прымяніць, апрабаваць на практыцы ўсё, што пачула за гэты тыдзень, і не толькі ў сваёй працы, але і ў жыцці таксама, бо журналісту, перш за ўсё, трэба самому быць спецыялістам, быць адукаваным, этычна выхаваным і, як бы гучна гэта ні гучала, − быць Чалавекам. Я хачу падзякаваць усім арганізатарам вучэбнай паездкі ў Швецыю ад Інстытута журналістыкі БДУ за такую неверагодную магчымасць стаць яшчэ на крок бліжэй да ажыццяўлення сваёй мары!